มีเพศสัมพันธ์กับแฟนแบบปล่อยในแล้วหลังจากนั้นมาช่องคลอดก็มีอาการคันมีกลิ่นผิดปกติมีตกขาวรูปร่างคล้ายๆกับขี้ไคลแต่มีสีขาวอยากรู้วิธีรักษาค่ะ
สวัสดีค่ะอาการช่องคลอดคันและมีกลิ่นผิดปกติ มีตกขาวสีขาวขุ่นออกมานั้น อาจจะเกิดจาก การติดเชื้อราที่ช่องคลอดหรือปากมดลูก การติดเชื้อกลุ่มแบคทีเรียหรือปรสิตในช่องคลอดหรือปากมดลูก หรือเป็นการระคายเคืองที่ช่องคลอดจากการสวนล้าง หรือการใช้สารใดๆที่ก่อให้เกิดการแพ้บริเวณช่องคลอด การมีเพศสัมพันธ์ที่ไม่ป้องกัน อาจทำให้ติดโรคติดต่อทางเพศสัมพันธ์ต่างๆจนส่งผลให้มีการติดเชื้อในช่องคลอดหรือปากมดลูกได้เช่นกันเบื้องต้นแนะนำการงดการมีเพศสัมพันธ์ ไม่ซื้อผลิตภัณฑ์หรือยาใดๆมาใช้ล้างหรือสวนหรือเหน็บช่องคลอดเอง รักษาความสะอาดที่บริเวณอวัยวะเพศให้แห้งเสมอ ไม่อับชื้นควรรีบไปพบแพทย์ถ้าอาการเป็นมากขึ้นเรื่อยๆ คันมาก กลิ่นเหม็นคาวปลา หรือมีอาการปวดท้องน้อยร่วมด้วย